Joxean Sagastizabal

Joxean Sagastizabal Errazu (Eibar, Gipuzkoa, 1956ko irailaren 5a) euskal idazlea da.

 Biografia 

Ekonomia eta maisu ikasketak egin zituen.

1983an Cafe Iruña saria irabazi zuen Jolasean izenburuko nobela laburrarekin.

Bereak dira, halaber, Zerura igotzeko (1986, ipuin-bilduma), Paixibo (1987, eleberria), Inguratuta gatxeuden (1989, ipuin-bilduma) eta Kutsidazu bidea, Ixabel (1994, eleberria). Baserri batera euskara hobetzera doan euskaldun berri baten gorabeherak kontatzen dira azken liburu horretan. Liburua, umorez gainezka, euskal literaturako libururik arrakastatsuena bihurtu da, eta zinemara zein antzerkira eraman da. 2006an liburuaren bigarren partea argitaratu zen: Kutsidazu berriz, Ixabel. Hurrengo urtean, lehen liburuaren gaztelaniazko bertsioa argitaratu zen, Jorge Gimenez Bechek itzulia, Monte arriba, ¡los vascos! izenburuarekin.

Sagastizabalen beste lan batzuk: Zorotariko euskal hiztegia (1996, hitz-jokoen gaineko hiztegi modukoa), Gerturik daukagu odola (2004, eleberria), Nomadak kantari doaz (2006, eleberria).

 Lanak 
 Narrazioa 
 Jolasean (1983, Elkar)
 Inguratuta gatxeuden (1989, Baroja)
 Gerturik daukagu odola (1999, Pamiela)

 Nobela 

 Paixibo (1987, Elkar)
 Kutsidazu bidea, Ixabel (1994, Alberdania)
 Kutsidazu berriz,Ixabel (2006,Alberdania)
 Nomadak kantari doaz (2005, Alberdania)
 Kutsidazu berriz, Ixabel: ad maiorem vasconae gloriam (2006, Alberdania)
 Monte arriba, ¡los vascos! (2008, Alberdania)

 Antzerkia 
 Moskatel Team (2005, Kutxa Fundazioa)
 Aforismoak 
 Zorotariko euskal hiztegia (1996, Alberdania)
erdian|thumb|400x400px|Zurriola Ikastolakoen emanaldiak Donostiako Gazteen Antzerki Topaketetan 2016an  saria jaso zuen (Kutsidazu bidea, Ixabel) ,

 Erreferentziak 

 Ikus, gainera 
 Kutsidazu bidea, Ixabel (filma)
 Kutsidazu bidea, Ixabel (telesaila)
 Kutsidazu bidea, Ixabel (antzezlana)

 Kanpo loturak 
 «Joxean Sagastizabal», Literaturaren Zubitegia.
 Kutxidazu bidea, Ixabel liburuaren fitxa, Alberdania argitaletxearen webgunean.

Kategoria:Eibarko idazleak
Kategoria:Euskal Herriko umoristak
Kategoria:Joxean Sagastizabal